ΓΡΑΠΤΗ ΕΡΩΤΗΣΗ E-0558/00

υποβολή: Christopher Huhne (ELDR) προς την Επιτροπή

(29 Φεβρουαρίου 2000)

Θέμα: Αναδιάταξη του προσωπικού της Επιτροπής

Ενόψει της μείωσης του φόρτου εργασίας της Γενικής Διεύθυνσης για τις Οικονομικές και τις Χρηματοδοτικές Υποθέσεις, ως αποτέλεσμα της επιτυχούς ολοκλήρωσης του τρίτου σταδίου της νομισματικής ένωσης, και ενόψει της ιδιαίτερα απότομης αύξησης του φόρτου εργασίας της Γενικής Διεύθυνσης για τους Διαγωνισμούς, λόγω της απότομης αύξησης των ευρωπαϊκών συγχωνεύσεων και των εξαγορών, έχει λάβει η Επιτροπή μέτρα για την αναδιάταξη του προσωπικού από τη μία ΓΔ στην άλλη; Εάν όχι, γιατί;

Απάντηση της κας Schreyer εξ ονόματος της Επιτροπής

(17 Απριλίου 2000)

Η προετοιμασία για την εισαγωγή του ευρώ την 1η Φεβρουαρίου 1999 απαίτησε έντονη προπαρασκευαστική εργασία από μέρους της Γενικής Διεύθυνσης Οικονομικών και Χρηματοδοτικών Υποθέσεων (ΓΔ ECFIN)(1) σε συνεργασία με άλλεςπηρεσίες της Επιτροπής.

Από την έναρξη του ευρώ, ένα σημαντικό μέρος των δραστηριοτήτων της ΓΔ ECFIN επαναπροσανατολίστηκε προς την κατεύθυνση της ομαλής λειτουργίας της οικονομικής και νομισματικής ένωσης (ΟΝΕ). Αυτός ο επαναπροσανατολισμός συνοδεύτηκε από μια σημαντική αναδιοργάνωση τωνπηρεσιών της ΓΔ ECFIN στις αρχές του 1999. Επιπλέον της αυξημένης σημασίας του συντονισμού της οικονομικής πολιτικής και της πολυσχιδούς επιτήρησης (συμπεριλαμβανομένων των γενικών προσανατολισμών της οικονομικής πολιτικής, του συμφώνου σταθερότητας και ανάπτυξης, της διαδικασίαςπερβολικού ελλείμματος, της διαδικασίας του Κάρντιφ, της διαδικασίας της Κολωνίας, κλπ.), η εφαρμογή του ευρώ έφερε στο προσκήνιο και άλλα σημαντικά θέματα, όπως την ενοποίηση των χρηματοπιστωτικών αγορών και των εξωτερικών πλευρών της ΟΝΕ, και όλα αυτά συνέβαλαν στην αύξησξ του φόρτου εργασίας της ΓΔ ECFIN από το 1999.

Πρέπει επίσης να επισημανθεί ότι σημαντικό μέρος του έργου της ΓΔ ECFIN δεν συνδέεται άμεσα με το ευρώ. Τούτο ισχύει π.χ. για τις περισσότερες δραστηριότητες της Διεύθυνσης Διεθνών Υποθέσεων, της Διεύθυνσης Οικονομικής Αξιολόγησης (επιφορτισμένη με την οικονομική ανάλυση των διαφόρων κοινοτικών πολιτικών τομέων), της Χρηματοπιστωτικής Διεύθυνσης (επιφορτισμένη με την ανάλυση των χρηματοπιστωτικών αγορών, της κίνησης κεφαλαίων, κ.λπ.), της Υπηρεσίας Χρηματοδοτικών δραστηριοτήτων που εδρεύει στο Λουξεμβούργο, κ.λπ.. Ως εκ τούτου η Επιτροπή δεν συμφωνεί με την άποψη ότι η εισαγωγή του ευρώ μείωσε τη συνολική εργασία της ΓΔ ECFIN.

Η Επιτροπή είναι πλήρως ενήμερη της σημαντικής αύξησης του αριθμού τωνποθέσεων προς αντιμετώπιση στο πεδίο εφαρμογής της πολιτικής ανταγωνισμού, ειδικά στο χώρο των συγκεντρώσεων. Η Επιτροπή ενίσχυσε ήδη από το 1998,, για να ανταπεξέλθει αποτελεσματικότερα στον αυξανόμενο φόρτο εργασίας, τη Γενική Διεύθυνση Ανταγωνισμού με περίπου 50παλλήλους. Παρόλ’ αυτά, η ενίσχυση καλύπτει μόνο μερικώς τις πραγματικές ανάγκες της ΓΔ Ανταγωνισμού, παρά το ενδιαφέρον και τον ζήλο τωνπαλλήλων της.

Η Επιτροπή θα συνεχίσει, όπως άλλωστε έχει πράξει μέχρι τώρα, να αναθεωρεί με κριτικό πνεύμα τις δραστηριότητές της και να μετακινείπαλλήλους προς τις βασικές δραστηριότηρες και προς τις νέες πολιτικές προτεραιότητες. Όταν εξαντληθούν οι δυνατότητες μετακίνησης τουπηρετούντος προσωπικού προς τους τομείς προτεραιότητας, τότε η Επιτροπή θα ζητήσει από την αρχή προϋπολογισμού πρόσθετο προσωπικό.

(1) Το σύνολο του προσωπικού της ECFIN (μόνιμοι και έκτακτοιπάλληλοι) ανέρχεται σε 316 στις Βρυξέλλες και 108 στο Λουξεμβούργο και αντιπροσωπεύει περίπου το 2.1 % του συνόλου του προσωπικού της Επιτροπής.